Advarsel: Den nye iPad virker ikke fuldt ud på danske netværk - Mobil.nu
Advarsel: Den nye iPad virker ikke fuldt ud på danske netværk
På trods af meldinger om at Apple har garderet sig med alle de store danske operatører på den nye 4G-iPad, så vil dens 4G-opkobling ikke umiddelbart virke på de danske netværk.
Den tredje udgave af Apples iPad, der i aftes blev lanceret i San Francisco kommer i en ny udgave med 4G. Som ved forrige lancering, så kan man også købe en Wi-Fi-udgave, men vælger man 4G-udgave, når den nye iPad lander i Danmark d. 23. marts, så skal man lige være ekstra opmærksom. Det skriver Business.dk her til formiddag.
Problemet er, at 4G-frekvenserne ikke er de samme over hele kloden, og den nye iPad er fremstillet, så den kan "fange" 4G-signaler på 700 og 2.100 MHz. De frekvensområder anvendes i USA – men ikke i Danmark. Vi bruger i stedet signaler på 1.800 og 2.600 MHz. Udsigterne til at vi senere vil få 4G på 2.100 MHz er ikke umiddebart til stede, da de er låst af de danske myndighederne til brug alene på 3G-mobiltelefoniområdet.
Da Apple i går lancerede iPad’en stod der på den danske hjemmeside, at alle de store danske operatører TDC, Telenor, Telia og 3 er klar til at tilbyde den nye iPad med 4G, men det kan altså have lidt længere udsigter end 23. marts.
Telia bekræfter over Business.dk, at den nye iPad, i den version der blev præsenteret onsdag aften, ikke vil kunne fungere på de danske 4G-mobilnet, men dog også at den dog vil kunne fungerer på 3G-mobilnettet, som den eksisterende iPad 2.
Vil følger sagen spændt, men tror samtidig, at der kommer en version fra Apple, der er tilpasset det nuværende danske netværk, som især Telia og TDC satser benhårdt på at få kørt godt i gang. Sker det ikke, så er der kun Retina-skærmen og den lidt hurtigere A5X-processor som små salgsargumenter ved køb af den nye iPad.
34gappleiOSipadltenetværktelenortelia